Nafarroako Parlamentuko Mahaiak, 2018ko azaroaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, ludopatiaren sintomekin joaten direnei Osasunbidea-Nafarroako Osasun Zerbitzuan aurkezten zaien jarduketa protokoloari eta ibilbideari eta osasun publikoaren arloan dauden baliabideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko azaroaren 5ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak honako galdera hau aurkezten du, Osasuneko kontseilari Fernando Domínguez Cunchillos jaunak Osoko Bilkuran ahoz erantzun dezan:

Iragan urriaren 30ean lan-bilkura bat egin genuen “Aralar”-Nafarroako Ludopaten Elkartearen ordezkariekin. Zenbait zori-joko eta apusturekiko mendekotasunari, hartu beharreko prebentzio-neurriei eta esparru hori arautzeko premiari buruzko beste auzi askoren artean, planteatu zuten kaltetuek eta haien familiek zer-nolako zailtasunak dauzkaten Oinarrizko Osasun Laguntzaren eta Osasun Mentalaren arloetako artan.

Hori dela-eta, honako hau galdetzen diogu Osasuneko kontseilari Fernando Domínguez Cunchillos jaunari:

Zein da ludopatiaren sintomekin joaten diren pertsonei Osasunbidea-Nafarroako Osasun Zerbitzuan aurkezten zaien jarduketa-protokoloa eta ibilbidea, eta zer baliabide dauzkate eskueran pertsona horiek osasun publikoaren esparruan?

Iruñean, 2018ko urriaren 31n

Foru parlamentaria: Bakartxo Ruiz Jaso